Dobro jutro, 17.4.2003�


Naslov: POSAVSKI NAPOVEDNIK





T- Iz Krškega: GORAN ROVAN�
�
X- Snemalec in montažer: JOŽE GRAJŽL�
�
�
Po daljšem času spet lep pozdrav iz Posavja!�V Leskovcu pri Krškem si v tamkajšnjem vrtcu prizadevajo, da bi obnovili svoje igrišče. Zato bodo danes zvečer v krškem kulturnem domu pripravili Dobrodelni koncert. Na njem bodo nastopili: Adi Smolar, Nuša Derenda, Foxy teens, Alenka Godec, Regina, Majda Arh, Duo Fantasy, ansambel Jerneja Kolarja, Klavdija Molan, Sašo Hribar in seveda otroški zbor Murenčkov in Mavrice.�Mladinski center iz Brežic odpira jutri razstavo črno belih fotografij Tadeja Žnidarčiča, ki se predstavlja s posnetki otrok iz Kenije, Lutkovno gledališče iz Ljubljane se bo popoldan v klubu predstavilo s predstavo Fantkov dan, v režiji Urške Hlebec, za zvečer pa pripravljajo Arabski večer, kjer seveda ne bo manjkalo prave arabske glasbe, okusiti pa bo mogoče tudi njihove specialitete. V arabski svet bosta obiskovalce popeljala stara znanca iz Metelkove Wasim in Iztok. Istočasno pripravlja Mladinski center Krško v Klubu za mlade Zvezda večer alternativne glasbe, na katerem bo DJ But'nhrupn predstavil heavy metal.


V brežiškem mladinskem centru bo pestro tudi v soboto, ko se bodo predstavili mladi umetniki iz Francije in Slovenije in to v programu, v katerem se prepletajo gledališče, glasba in ulični performance. Pripravljajo tudi otroško delavnico, v kateri bodo izdelovali pirhe. Zagotovo pa bo tudi drugje v Posavju ta konec tedna v znamenju Velike noči in vsega kar sodi zraven.�

